ผู้นิพนธ์พระวรสารสี่ท่าน

ผู้นิพนธ์พระวรสารสี่ท่านล้อมรอบพระเยซู วาดราว ค.ศ. 850 โดย แฮริกาเรียสแห่งทัวรส์ (Haregarius of Tours)
ผู้นิพนธ์พระวรสารสี่ท่านบนเพดานบริเวณสงฆ์ในวัดเซ็นต์โมริทซ (St. Moritz) ที่โรทเท็นเบิร์กอัมเนคคาร์ (Rottenburg am Neckar) ประเทศเยอรมันจากบนซ้ายนักบุญมัทธิว (มนุษย์) นักบุญมาระโก (สิงโต) นักบุญลูกา (วัว) และนักบุญยอห์น (อินทรี)
ผู้นิพนธ์พระวรสารสี่ท่าน (Four Evangelists) หมายถึงผู้ประพันธ์พระวรสารสี่เล่มซึ่งเป็นเอกสารส่วนหนึ่งของพันธสัญญาใหม่ในคัมภีร์ไบเบิล  วรสาร แปลว่า ข่าวประเสริฐ ซึ่งหมายถึงข่าวการเสด็จมาของพระเยซู หรือชีวประวัติของพระองค์นั่นเอง อย่างไรก็ดีพระวรสารเขียนขึ้นประมาณหลังจากพระเยซูเสด็จขึ้นสู่สวรรค์ไปแล้วเกือบหนึ่งร้อยปี 

**พระวรสารทั้งสี่เล่ม**
พระวรสารสี่เล่มหลักของคริสต์ศาสนาที่ถือว่าเป็นพระวรสารในสารบบ ได้แก่- พระวรสารนักบุญมัทธิว (Ευαγγέλιον κατά Ματθαίον; Gospel according to Matthew),- พระวรสารนักบุญมาระโก (Ευαγγέλιον κατά Μάρκον; Gospel according to Mark),- พระวรสารนักบุญลูกา (Ευαγγέλιον κατά Λουκάν; Gospel according to Luke),- พระวรสารนักบุญยอห์น (Ευαγγέλιον κατά Ιωάννην; Gospel according to John).
หลักฐานว่าใครเป็นผู้นิพนธ์พระวรสารทั้งสี่จริง ๆ ยังเป็นที่ถกเถียงกันมาจนทุกวันนี้ ผู้นิพนธ์พระวรสารมักจะไม่แนะนำตัวเองในพระวรสารและไม่มีหลักฐานอะไรที่กล่าวว่าโดยตรงถึงนักบุญทั้งสี่ว่าเป็นผู้ประพันธ์ นักวิชาการสมัยใหม่จีงสรุปว่าเป็นผู้ประพันธ์นิรนาม และการให้ชื่อผู้ประพันธ์ภายหลังเป็นเหตุผลที่นอกเหนือจากการทราบผู้ประพันธ์ที่แท้จริง

**ผู้ประกาศทั้งสี่**
 มัทธิวผู้นิพนธ์พระวรสาร – เดิมเป็นผู้เก็บภาษีที่ถูกเรียกตัวโดย พระเยซู เพื่อให้มาเป็นหนึ่งในอัครทูต- มาระโกผู้นิพนธ์พระวรสาร – ผู้ติดตามนักบุญเปโตร จึงเรียกว่า “คนของอัครทูต” (Apostolic man)- ลูกาผู้นิพนธ์พระวรสาร – เดิมเป็นแพทย์นอกจากพระวรสารก็ยังเป็นผู้เขียน “หนังสือลูกา” ถึงเพื่อนชื่อทีโอฟิลุส (Theophilus) และ “หนังสือกิจการของอัครทูต” ถึง  นักบุญเปาโล- ยอห์นผู้นิพนธ์พระวรสาร – สาวกของพระเยซู และอาจจะเป็นสาวกที่อายุน้อยที่สุดในบรรดาอัครทูต

**สัญลักษณ์ของผู้นิพนธ์พระวรสาร**
ในการวาดภาพผู้นิพนธ์พระวรสารแต่ละท่านจะมีสัญลักษณ์ต่าง ๆ กันซึ่งมาจากหนังสือเอเสเคียล บทที่ 1 และหนังสือวิวรณ์ (4.6-9 และต่อมา) แต่หนังสือทั้งสองก็มิได้บ่งบอกแน่นอนถึงสิ่งที่ใช้เป็นสัญลักษณ์ของผู้นิพนธ์พระวรสาร สัญลักษณ์ที่ใช้เป็นสิ่งที่วิวัฒนาการขึ้นมาจนกระทั่งมาถึง ราบานุส มอรุส (Rabanus Maurus) ผู้บรรยายถึงความหมายของสิ่งที่ใช้เป็นสัญลักษณ์ว่ามีความหมายเป็นสามขั้นตอน ขั้นแรกสัญลักษณ์ใช้เป็นสัญลักษณ์แทนพระเยซู ขั้นที่สองเป็นสัญลักษณ์แทนการกระทำของพระองค์ และขั้นที่สามเป็นสัญลักษณ์สำหรับสำหรับคริสต์ศาสนิกชนผู้ซึ่งต้องได้รับการไถ่บาป

:*นักบุญมัทธิวผู้นิพนธ์พระวรสาร ผู้ที่เชื่อกันว่าเป็นผู้ประพันธ์ “พระวรสารนักบุญมัทธิว” ใช้สัญลักษณ์เป็นมนุษย์มิใช่เทวดาที่บางครั้งเชื่อกัน ซึ่งเป็นสัญลักษณ์ของมวลมนุษย์และสัญลักษณ์ของเหตุผล 
:*นักบุญมาระโกผู้นิพนธ์พระวรสาร ผู้ที่เชื่อกันว่าเป็นผู้ประพันธ์ “พระวรสารนักบุญมาระโก” ใช้สัญลักษณ์สิงโตมีปีกซึ่งเป็นสัญลักษณ์ของความเก่งกล้าและความมีเชื้อสาย  นักบุญมาระโกกล่าวว่ายอห์นผู้ให้บัพติศมาเทศนาราวกับ “สิงโตคำราม” ในพระวรสารตอนต้น ๆ นอกจากนั้นสิงโตยังใช้เป็นสัญลักษณ์แทน “การคืนพระชนม์ของพระเยซู” เพราะเชื่อกันว่าเวลาสิงโตนอนหลับจะลืมตาหลับเปรียบกับพระเยซูในหลุมศพและพระเยซูผู้เป็นกษัตริย์ 
:*นักบุญลูกาผู้นิพนธ์พระวรสาร ผู้ที่เชื่อกันว่าเป็นผู้ประพันธ์ “พระวรสารนักบุญลูกา” และ “หนังสือกิจการของอัครทูต” ใช้สัญลักษณ์วัว ซึ่งเป็นสัญลักษณ์ของความเสียสละ การทำประโยชน์ และความแข็งแกร่ง
:*นักบุญยอห์นผู้นิพนธ์พระวรสาร ผู้ที่เชื่อกันว่าเป็นผู้ประพันธ์ “พระวรสารนักบุญยอห์น” และ “หนังสือวิวรณ์” ใช้สัญลักษณ์อินทรี ซึ่งเป็นสัญลักษณ์ของพระเยซูเสด็จขึ้นสู่สวรรค์ และพระกิตติคุณของพระองค์

**อ้างอิง**

**ข้อมูลเพิ่มเติม**
 ศาสนาคริสต์ - พระวรสาร - พันธสัญญาใหม่- มัทธิวผู้นิพนธ์พระวรสาร- มาระโกผู้นิพนธ์พระวรสาร- ลูกาผู้นิพนธ์พระวรสาร- ยอห์นผู้นิพนธ์พระวรสาร

**แหล่งข้อมูลอื่น**
  The Four Evangelists in Stained Glass - ผู้ประกาศข่าวประเสริฐทั้งสี่ในหน้าต่างประดับกระจกสี date=2004-11-10  -  ผู้ประกาศข่าวประเสริฐทั้งสี่ (Catholic Encyclopedia) -  The Story of the Storytellers - “เรื่องของคนเล่าเรื่อง” (PBS Frontline) 

**สมุดภาพ**
ไฟล์:IMG 6019 - Milano - Sant'Eustorgio - Affreschi della Cappella Visconti - I 4 evengelisti - Foto Giovanni Dall'Orto -2-Mar-2007.jpg|ผู้ประกาศข่าวประเสริฐทั้งสี่ที่เพดานวัดอุสโตโจที่มิลาน-คริสต์ศตวรรษที่ 14
ไฟล์:Codexaureus 17.jpg|นักบุญมัทธิวผู้ประกาศข่าวประเสริฐเขียนพระวรสารมีมนุษย์อยู่เหนือพระเศียร จากพระวรสารของออเรียสแห่งลอรช (Codex Aureus of Lorsch)
ไฟล์:Codexaureus 21.jpg|นักบุญมาระโกผู้ประกาศข่าวประเสริฐเขียนพระวรสารมีสิงโตมีปีกอยู่เหนือพระเศียร จากพระวรสารของออเรียสแห่งลอรช (Codex Aureus of Lorsch)
ไฟล์:Codexaureus 23.jpg|นักบุญลูกาผู้ประกาศข่าวประเสริฐเขียนพระวรสารมีวัวอยู่เหนือพระเศียร จากพระวรสารของออเรียสแห่งลอรช (Codex Aureus of Lorsch)
ไฟล์:Codexaureus 25.jpg|นักบุญยอห์นผู้ประกาศข่าวประเสริฐเขียนพระวรสารมีอินทรีอยู่เหนือพระเศียร จากพระวรสารของออเรียสแห่งลอรช (Codex Aureus of Lorsch)

หมวดหมู่:พันธสัญญาใหม่
หมวดหมู่:นักบุญ